אין תשובה חד משמעית לשאלה זו הואיל ודרך הפעולה הנכונה תלויה בנסיבות המקרה. ככלל, כאשר הראיות שנאספו על ידי המשטרה הן חד משמעיות בנוגע לאשמתו של החשוד בעבירה המיוחסת לו אזי שמוטב לו לסגור את התיק בהסדר מותנה. מנגד, כאשר המצב הראייתי הינו רעוע וקיימים ספקות משמעותיים בהקשר לאשמתו של החשוד אז ישנם מצבים שבהם מוטב לסרב להסדר. יחד עם זאת, ראוי להביא בחשבון כי לעיתים גם חפים מפשע מורשעים בסוף על ידי בית המשפט. כותב המאמר זה סבור כי ההסדר החוקי של הסדר מותנה הינו מסלול משפטי מעולה לאשמים אך מסלול גרוע לחפים מפשע. בלא מעט מקרים, גם חפים מפשע מתפתים לחתום על הסדר מותנה ולהודות בעבירה של ביצעו מפאת החשש מפני העמדה לדין והגשת כתב אישום. בכל מקרה, כאשר מקבלים הצעה לחתום על הסדר מותנה מומלץ להתייעץ עם עורך דין פלילי שבקיא בהליכים אלו. עורך דינו של החשוד יוכל לשקף לו את המצב המשפטי ובמידת הצורך אף להמליץ לו אודות דרך הפעולה הנכונה.